ରାୟଗଡ଼ା ତା ୧୧.୧୧.୨୦୨୨): ଜିଲ୍ଲା ପ୍ରଶାସନ ପକ୍ଷରୁ ସ୍ୱତନ୍ତ୍ର ସଂକ୍ଷିପ୍ତ ଭୋଟର ତାଲିକା ସଂଶୋଧନ ନିମନ୍ତେ ଚିଠା ଭୋଟର ତାଲିକା ଗତ ନଭେମ୍ବର ୯ ତାରିଖରେ ପ୍ରକାଶିତ ହୋଇଛି ।
ଜିଲ୍ଲାପାଳ ସ୍ବାଧାଦେବ ସିଂ ଅଧ୍ୟକ୍ଷତା କରି ଚିନ୍ତନ କକ୍ଷରେ ଜିଲ୍ଲାର ସମସ୍ତ ରାଜନୈତିକ ଦଳଙ୍କୁ ଚିଠା ଭୋଟର ତାଲିକା ପ୍ରଦାନ କରିଥିଲେ । ଅତିରିକ୍ତ ଜିଲ୍ଲାପାଳ ଧର୍ମାନନ୍ଦ ବେହେରା, ନିର୍ବାଚନ ବିଭାଗ ଡେପୁଟି କଲେକ୍ଟର ନାରାୟଣ ମିଶ୍ର, ରାୟଗଡ଼ା ଉପଜିଲ୍ଲାପାଳ ଭୀମସେନ ଶବରଙ୍କ ସହ ଜିଲ୍ଲା ସ୍ତରୀୟ ବିଭିନ୍ନ ରାଜନୈତିକ ଦଳର ପ୍ରତିନିଧି ଉପସ୍ଥିତ ଥିଲେ । ଚିଠା ଭୋଟର ତାଲିକା ପ୍ରକାରେ ଜିଲ୍ଲାରେ ମୋଟ ୬ ଲକ୍ଷ ୮୪ ହଜାର ୭ ସହ ୩୮ ଭୋଟର ମଧ୍ୟରୁ ଗୁଣୁପୁର ନିର୍ବାଚନ ମଣ୍ଡଳୀରେ ୨ ଲକ୍ଷ ୧୪ ହଜାର୨୬୬ ଜଣ, ବିଷମକଟକ ନିର୍ବାଚନ ମଣ୍ଡଳୀରେ ୨ ଲକ୍ଷ ୨୪ ହଜାର ୮୫୦ ଓ ରାୟଗଡ଼ା ନିର୍ବାଚନ ମଣ୍ଡଳୀରେ ୨ ଲକ୍ଷ ୪୫ ହଜାର ୬୨୨ ରହିଛନ୍ତି ।
ଜିଲ୍ଲାରେ ନୂତନ ଓ ଯୁବ ଭୋଟର, ମହିଳା ଓ ଦିବ୍ୟାଙ୍ଗ ଭୋଟରଙ୍କ ଶତ ପ୍ରତିଶତ ପଞ୍ଜିକରଣ ସହ ଯେପରି ସମସ୍ତ ଭୋଟରଙ୍କ ଭୋଟର ତାଲିକାରେ ଆଧାର ସଂଯୋଗ ହୋଇପାରିବ ସେଥିପାଇଁ ଗୁରୁତ୍ବ ଦେଇଥିବା ଅତିରିକ୍ତ ଜିଲ୍ଲାପାଳ ଶ୍ରୀ ବେହେରା ପ୍ରକାଶ କରିଛନ୍ତି । ନଭେମ୍ବର ୧୨ ଶନିବାର ଓ ୧୩ ରବିବାର ୨୬ ଶନିବାର ଓ ୨୭ ରବିବାର ଚାରି ଦିନ ସ୍ୱତନ୍ତ୍ର ଦିବସ ରୂପେ ମୁଖ୍ୟ ନିର୍ବାଚନ ଆୟୋଗ ଘୋଷଣା କରିଥିବା ବେଳେ, ଉକ୍ତ ଦିନ ସମସ୍ତ ବୁଥ ସ୍ତରୀୟ ଅଧିକାରୀ ନିଜ ବୁଥରେ ଉପସ୍ଥିତ ରହି ନାମ ଯୋଗ, ବାଦ୍ ଓ ସଂଶୋଧନ ନିମନ୍ତେ ଦରଖାସ୍ତ ଗ୍ରହଣ କରିବେ ବୋଲି ଡେପୁଟି କଲେକ୍ଟର ନାରାୟଣ ମିଶ୍ର କହିଛନ୍ତି।
ରାୟଗଡ଼ା ନିର୍ବାଚନ ମଣ୍ଡଳୀରେ ବ୍ୟାପକ ଜନ ସଚେତନତା ସୃଷ୍ଟି ନିମନ୍ତେ ସଚେତନତା ରଥକୁ ଉପଜିଲ୍ଲାପାଳ ଭୀମସେନ ଶବର ଓ ରାୟଗଡ଼ା ବିଡିଓ ଲକ୍ଷ୍ମନାରାୟଣ ସାବତ ସବୁଜ ପତାକା ଦେଖାଇ ଉଦଘାଟନ କରିଥିଲେ । ରଥଟି ରାୟଗଡ଼ା ବ୍ଲକ୍, ପୌରାଞ୍ଚଳ ଓ କାଶିପୁର ବ୍ଲକର ଗ୍ରାମକୁ ଗ୍ରାମ ବୁଲି ସଚେତନତା ରେ ବାର୍ତ୍ତା ପ୍ରଚାର କରୁଛି । ଏହି ସଂଶୋଧନ ପ୍ରକ୍ରିୟା ଆସନ୍ତା ଡିସେମ୍ବର ମାସ ପର୍ଯ୍ୟନ୍ତ ଚାଲିବ । ଭୋଟର ତାଲିକା ସଂଶୋଧନ ଏବେ ସରଳ ହୋଇଯାଇଛି, ଘରେ ବସି ଭୋଟର ହେଲ୍ପ ଲାଇନ ମାଧ୍ୟମରେ ନାମ ପଞ୍ଜିକରଣ, ସଂଶୋଧନ, ବାଦ୍ କିମ୍ବା ସ୍ଥାନାନ୍ତର ତଥା ଆଧାର ସଂଯୋଗ କରିପାରିବେ ବୋଲି ଜିଲ୍ଲାପାଳ ଶ୍ରୀମତୀ ସିଂ କହିଛନ୍ତି । ଏହାକୁ ଅଧିକ ଲୋକାଭିମୁଖୀ କରିବା ନିମନ୍ତେ ଜିଲ୍ଲାପାଳ ଗଣମାଧ୍ୟମର ସହଯୋଗ କାମନା କରିଛନ୍ତି ।
About Odisha News24 : 'Odisha News24' is a digital media initiative of 'PRERANA', under its news media segment 'Odisha News24'. Operating since 2016, the platform creates and curates news, features and current affairs in the form of Text and Videos.
